钦定古今图书集成/理学汇编/经籍典/第038卷 > 《赠吕仲善之北平搜访遗事》赵汸
## 钦定古今图书集成/理学汇编/经籍典/第038卷 > 《赠吕仲善之北平搜访遗事》赵汸

龙庭返骑如飞烟，真人端拱收中原。北平图籍载连
舸，挂一漏万无完篇。妖星夜半躔奎宿，山川千载还
清淑。国书不使外廷传，翰林青简空如玉。监殷监夏
思前车，诏起群儒当疾书。皇家制作贵传信，未许太
史征无且。旧事遗文更搜访，狼藉幽燕藉君往。五车
上送见书成，一代兴亡如指掌。